Cmorej, Peter, poslanec NR SR (2022-09-20):
Ja mám taký pocit, že pán minister chce asi otvoriť rozpravu. Nie? Čo myslíte, pán predsedajúci? Ďakujem. Dobre, vy tu ste rozprávali že úplné bludy. Pán minister, o vás je, vy ste sa vyjadrili že teda už viackrát verejne, že vy ste v dlhopisom fonde a že tam je jedna vec, ktorú ste si možno niektorí kolegovia neuvedomili, pán minister je v dlhopisovom fonde z vlastného rozhodnutia. On nepatrí medzi tých, ktorí by boli že presunutí v roku 2013 do dlhopisového. On sa rozhodol, že bude v dlhopisovom fonde. A to o ňom veľa vypovedá. Vypovedá to o ňom to, že on jednoducho neverí tomu, čo, čo sú že jasne dané čísla, jasne dané výskumy. On neverí tomu, že ako vyvíjajú napríklad že akcie v priebehu že sto rokov, ako sa vyvíjajú dlhopisy v priebehu sto rokov. On si jednoducho povedal, on má pocit, že on chce jednoducho garanciu a on si teda myslí, že vie všetko najlepšie a preto si vybral dlhopisový fond. Tie štúdie jasne hovoria, že iba akcie porážajú z dlhodobého hľadiska infláciu. Tie štúdie jasne hovoria, že pokiaľ v akciových investíciách dlhšie ako 25 rokov na tých hlavných trhov, ako je napríklad Index S&P alebo teda že americké akciové trhy, tak vaše, vaša, vaše riziko, že skončíte v strate je nulové. Vy ste tu hovorili niečo o viere verzus istote. Vy ste hovorili o viere v akciové trhy a istote štátnych dôchodkov. No nie, ono je to absolútne naopak. Pokiaľ ste v tých dlhopisoch alebo pokiaľ sa spoliehate iba na štát a na I. pilier, tak je istota, že vám bude klesať miera náhrady príjmu, že nedostanete na dôchodku taký dôchodok ako súčasní dôchodcovia, lebo je istota, že keď bude oveľa viac dôchodcov, tak rovnaký počet pracujúcich ich nedokáže uživiť. To je istota. A rovnako je istota to, čo tie štúdie hovoria o vývoji akciových trhov, o vývoji dlhopisov. Áno, môžte veriť tomu, že to, čo bolo predchádzajúcich sto rokov, to už teraz platiť nebude. Môžte tomu veriť, ale ja nechcem takého ministra a veľmi sa, a je veľmi smutné, že máme ľudí, ktorí, ktorí robia takéto rozhodnutia na základe tomu, že oni niečomu veria, lebo si myslia, že sú najmúdrejší na svete a nedajú na odborníkov, nedajú na dáta, ktoré hovoria, že to nie je pravda. Vy ste tu povedali, a toto je naozaj že neskutočne smutné, že akciový trh je taký gambling, že keď niekto je v zisku, tak niekto iný musí byť v strate. Pán minister, vy ste už počuli o tom, že ten akciový trh to sú akcie firiem, ktoré niečo že reálne vyrábajú? Oni majú zisk, že existuje nejaký hospodársky rast, napríklad nejaké dividendy sa vyplácajú, že existuje nejaká monetárna politika a prúdia nám peniaze do ekonomiky a tie peniaze potom končia v akciovom trhu. A to je z časti ten výnos toho akciového trhu? Nie, nie je to tak, že keď niekto má zisk, tak niekto iný musí zásadne stratiť. To nie je žiaden gambling. To len vy si myslíte, že akciové trhy ovládajú rené..., reptiliáni. Druhý pilier je o tom, že je, že diverzifikujete to riziko vývoja slovenskej ekonomiky, lebo ten I. pilier, tie dôchodky z I. piliera tie sa vždy budú odvíjať od vývoja našej ekonomiky, že koľko si my tu vyprodukujeme a koľko si môžem dovoliť dať na tie dôchodky dôchodcom, tak II. to diverzifikuje do sveta. Druhý pilier neni je o tom, aby mal 100 % zainvestované na Slovensku, lebo to by žiadna diverzifikácia nebola. Ale môže mať a má mať zainvestované na celom svete, respektíve v dostatočne dobre rozložené riziko, aby tí naši budúci dôchodcovia v tom II. pilieri profitovali z toho, že niekde inde vo svete sa im darí možno lepšie ako nám, lebo majú možno lepšiu demografiu. Povedali ste, že môžu, že nemajú v akciách a nemajú v II. pilieri istotu, teda v akciách, že nemajú istotu ničoho, že to môže ísť na nulu. To je hoax. Pokiaľ máte fond, tak ten fond investuje do desiatok, niekedy až stoviek akcií. Tam je zastúpených kopec firiem. Áno, môže sa stať, že nejaká firma skrachuje ako kedysi Enron napríklad po účtovnom škandále. Išlo o veľkú firmu. Pokiaľ by bol fond, ktorý má všetkých 100 % peňazí v Enrone, tak áno, tí ľudia prišli o peniaze. Ale presne od tohto je diverzifikácia v kolektívnom investovaní a II. pilier je kolektívne investovanie, že pokiaľ, či mám tie, mám zainvestované v desiatkach firiem a pokiaľ skrachuje nejaká jedna firma, ktorá mala podiel na tomto 1 %, tak som prišiel o 1 %. Či vy si myslíte, že teraz celá ekonomika skrachuje na nulu? Takže tam bude nula a práve naše Slovensko tak toho sa to nedotkne a z I. piliera budeme úplne v pohode vyplácať dôchodky. Však to je nonsens. Vy jednoducho absolútne nerozumiete finančným trhom, že ako tie finančné trhy fungujú. A toto by už som bol naozaj rád, keby po 20 rokoch fungovania II. piliera sme mali trošku vyššie nároky na ministra práce a možno keby sa budúci prezident alebo prezidentka spýtali toho ministra, keďže dôchodky sú jedna, jedna obrovská časť jeho agendy, či on má aspoň že, či on má že základnú finančnú gramotnosť. To ani netreba nejak veľmi skúmať. Ale jednoduché otázky. Máte bežný účet? Používate platobnú kartu? Viete si spravovať aspoň vlastné peniaze? Aký máte fond v II. pilieri? Dlhopisový? Z vlastného rozhodnutia? Tak to asi o tej finančnej gramotnosti, tak to asi veľmi finančne gramotný nie ste. Žiaľ, týmto testom by neprešiel nielen minister práce, ale ani minister financií. Naozaj že úžasné. No, povedali ste, že nedovolíte, aby ktokoľvek siahol na úspory ľudí v II. pilieri. Už som sa nádejal, že, že ste teda povedali niečo, za čo by som vás potom mohol chytať, keď to tak nebude. Ale následne ste začali rozprávať o tom, ako by mali dostať ľudia možnosť vyjadriť sa, že čo chcú po tých zásadných zmenách. Takže predpokladám, že ten váš plán je presne taký istý ako bol za Fica v 2015, že II. pilier otvorili a potom začali verejnú mienku masírovať nezmyselne o tom, že aký je ten II. pilier nevýhodný a takto sa snažili vyhnať ľudí z II. piliera. Predpokladám, že tam je ten váš plán a z tohoto vy chcete zaplatiť ten svoj rodičovský bonus, z peňazí sporiteľov, ktorí majú na svoje dôchodky. Vy ste jednoducho nebezpečný manipulátor, s ktorým sa nedá na ničom dohodnúť, lebo vás vždy len oklame. Vyslovene považujem za vyslovene nebezpečné posunúť vám tento zákon do II. piliera, lebo potom si to tu už nejako zmotáte cez nejaký pozmeňovák. Vy ste jednoducho nebezpečný človek a vy pripravíte dôchodcov o ich dôchodky.